text: Boudars li Gris estoit montés
   Seur I cheval qui estoit tés
   Que on ne peüst souhaidier
   À fin souhait meilleur destrier.
   Et Cléomadès le choisi
   Haut et grant et fort et fourni.
   Vers lui s'en vint moult fierement,
   Le cheval par la resne prent,
   Le bran tint qui estoit soilliez
   De couper bras et poins et piez
   Et d'espandre sanc et cervele,
   Mainte entraille et mainte bouele,
   PageV01P031
   En fist espandre aval les chans ;
   Car fors ert et li brans trenchans.
   Si en feri Bondars le Gris
   Que dou coup fu si estordis
   K'à la terre cheï pasmés;
   Et Cléomadès est montés
   Seur le destrier fort et isnel,
   Cui que il soit lait ne cui bel.
   Lors muet à aus com hom irés ;
   Cui il ataint cil est alés.
   Si anemi se desconfirent
   Forment quant remonté le virent,
   Et li sien sont rasseüré
   Quant il le virent remonté.
  